## Odluka o utvrđivanju osnovice i stope za obračunavanje doprinosa Osnovnom zadružnom savezu Zajednice općina Varaždin u 1990. godini

### NN 24/1990 (28.5.1990.), Odluka o utvrđivanju osnovice i stope za obračunavanje doprinosa Osnovnom zadružnom savezu Zajednice općina Varaždin u 1990. godini

# OSNOVNI ZADRUŽNI SAVEZ ZAJEDNICE OPĆINA VARAŽDIN

Na temelju člana 28. stava 3. Zakona o zadrugama ("Službeni list
SFRJ", br. 3/90) i člana 62. i 63. Statuta Osnovnog zadružnog saveza
Zajednice općina Varaždin, Skupština Osnovnog zadružnog saveza Zajednice
općina Varaždin na svojoj sjednici održanoj 18. svibnja 1990. godine donosi

## ODLUKU

### o utvrđivanju osnovice i stope za obračunavanje doprinosa Osnovnom zadružnom savezu Zajednice općina Varaždin u 1990. godini

I

Osnovica za obračunavanje doprinosa Osnovnom zadružnom savezu Zajednice
općina Varaždin odnosi se na: - poljoprivredne zadruge, - veterinarske
stanice, - zadružna poduzeća, - društvena poduzeća koja ostvaruju proizvodnju
ili promet proizvoda i usluga u suradnji s poljoprivrednim proizvođačima
ili svoju djelatnost temelje na proizvodima poljoprivrednih proizvođaća
u dijelu u kojem ta proizvodnja učestvuje u strukturi proizvodnje tih poduzeća,
- poslovne jedinice odnosno dijelove zadiruga odnosno poduzeća, koji se
nalaze na području regije Varaždin, a u sastavu organizacija sa sjedištem
izvan područja regije Varaždin.

II

Osnovica za obračunavanje doprinosa Osnovnom zadružnom savezu Zajednice
općina Varaždin u 1990. godini je ostvareni dohodak u tekućoj godini bez
umanjenja, oslobađanja i olakšica.

III

Stopa za obračunavanje doprinosa Osnovnom zadružnom savezu Zajednice
općina Varaždin za 1990. godinu utvrđuje se u visini 0,72%, a primjenjuje
se na osnovicu iz točke II i na obveznike iz točke I ove odluke.

IV

Mjesečni iznos akontacije doprinosa plaća se na žiro-račun Osnovnog
zadružnog saveza Zajednice općina Varaždin broj: 34800-603-1445 kod Službe
društvenog knjigovodstva sjedište Varaždin, najkasnije do zadnjeg dana
u mjesecu za tekući mjesec.

V

Akontacija za pojedini mjesec u godini utvrđuje se prema poznatoj osnovici
iz periodičnog obračuna odnosno završnog računa koji se odnosi na zadnje
obračunsko razdoblje koje prethodi mjesecu za koji se vrši uplata akontacije
doprinosa.

VI

Obveznik doprinosa, nakon utvrđenog iznosa doprinosa periodičnim obračunom
ili završnim računom, uplaćuje razliku doprinosa ili vraća previše uplaćeni
dio doprinosa dostavom naloga uz periodični obračun, odnosno završni račun
nadležnoj službi društvenog knjigovodstva.

VII

Ako obveznik doprinosa ne izda nalog za uplatu doprinosa, Služba društvenog
knjigovodstva će prema članu 21. Zakona o Službi društvenog knjigovodstva
u SRH izdati nalog za naplatu doprinosa.

VIII

Ovlašćuje se Izvršni odbor Osnovnog zadružnog saveza Zajednice općina
Varaždin, da prati provođenje ove odluke, te da predlaže i donosi izmjene
i dopune ove odluke, koje mogu biti privremenog karaktera, a podliježu
naknadnoj verifikaciji od strane skupštine.

IX

Ova odluka stupa na snagu danom objave u "Narodnim novinama",
a primjenjuje se od 1. siječnja 1990. godine.

Predsjednik Osnovnog zadružnog saveza Zajednice općina Varaždin

**Andrija Kučar, dipl. inž, v. r.**

Odluka, NN 24/1990-464